
TAURAGĖS RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS 
Dėl žemės sklypo Tauragės r. sav., Mažonų sen., Visbutų k. (kadastrinis Nr. 7735/0005:520), detaliojo plano dalies Koregavimo ir finansavimo

Nr. 
Tauragė

Vadovaudamasi Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 6 straipsnio 2 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 312, 316 punktais ir 318.1.2. papunkčiu: 
1. O r g a n i z u o j u   ir   p r a d e d u  Tauragės rajono savivaldybės tarybos 2009 m. liepos 23 d. sprendimu Nr. 1-1212 ,,Dėl žemės sklypo Tauragės r. sav., Mažonų sen., Visbutų k. (kadastrinis Nr. 7735/0005:520), detaliojo plano tvirtinimo“ patvirtinto detaliojo plano (TPDR Nr. T00060074) dalies koregavimą (žemės sklypo Mažonų sen., Norkaičių k., Brolių g. 8A ribose).
2. N u s t a t a u  detaliojo plano koregavimo tikslus –  sudaryti  sąlygas privačioms  investicijoms teritorijos racionaliam naudojimui ir veiklos plėtojimui.
3. N u r o d a u, kad šio įsakymo 1 punkte nurodyto detaliojo plano koregavimą finansuoja planavimo iniciatorius.
Šis įsakymas gali būti skundžiamas per vieną mėnesį nuo jo paskelbimo arba įteikimo suinteresuotai šaliai dienos Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Klaipėdos rūmams (Galinio Pylimo g. 9, Klaipėda) Lietuvos Respublikos administracinių bylų teisenos įstatymo nustatyta tvarka.

